Čo čaká prváka?

* zmena prostredia,
* zmena pedagógov a vychovávateľov,
* strata kamarátov, ktorí nemusia spolu s ním nastúpiť do tej istej základnej školy,
* nové náročnejšie povinnosti (napríklad písanie domácich úloh),
* zmena denného režimu (strata času na oddych - poobedný spánok),
* prispôsobenie sa školským pravidlám, systému a požiadavkám,
* hodnotenie jeho výkonov, na ktoré nemuselo byť dieťa zvyknuté,
* dieťa sa musí naučiť byť sebestačné, organizovať si samo čas

Čo by mal zvládnuť budúci prvák?

* samostatne sa obliecť a obuť,
* pozapínať si gombíky a zaviazať šnúrky na obuvi - samostatne sa najesť
* základné sebaoblužné zručnosti,
* správne vyslovovať všetky hlásky
* vysloviť krátke slovo samostatne po hláskach
* vyjadrovať sa plynule aj v zložitejších vetách
* spočítať predmety
* interpretovať obsah krátkej rozprávky
* poznať naspamäť detskú pesničku alebo básničku
* kresliť pevné a neroztrasené línie
* nakresliť postavu so všetkými základnými znakmi
* vystrihnúť jednoduchý tvar podľa predkreslenej čiary
* poznať základné odtiene farebného spektra (červená, zelená, žltá, oranžová, modrá)
* orientovať sa v priestore, vie kde je vpredu, vzadu, hore, dole, vpravo, vľavo

Ako by sa mal budúci prvák správať?

* vydrží pri hre alebo inej činnosti 15 - 20 minút,
* začatú prácu alebo hru dokončí, nezačína neustále niečo nové, neodbieha,
* na nové prostredie a osoby si zvyká bez väčších problémov (neplače, neskrýva sa za rodičov, neuteká),
* väčšinou sa hrá spoločne s deťmi, nestráni sa ich spoločnosti, nie je medzi deťmi bojazlivý a plačlivý,
* nie je agresívny, spory s deťmi dokáže riešiť väčšinou bez bitky, hádky, vzdorovitosti,
* v jeho správaní by sa nemali prejavovať zlozvyky, ako napríklad: cmúľanie prstov,
* nezajakáva sa pri reči,
* nepomočuje sa,
* ovláda prejavy slušného správania